el el el el el el el el el el el el el el el el el el el el es el el el el el el el el el el el el el en el el en el el el el el el el el el el el el el el el el en en el el el en en el el en el el el el el el el el el el el el el
Ο λευκός καρχαρίας (επιστημονική ονομασία: Carcharodon carcharias (Καρχαρόδων ο καρχαρίας)), γνωστός και ως σπρίλλιος, μεγάλος λευκός, λευκός θάνατος, είναι ένας εξαιρετικά μεγάλος καρχαρίας που βρίσκεται στα παράκτια νερά κοντά στην επιφάνεια σε όλους τους σημαντικούς ωκεανούς. Φθάνει σε μήκος μεγαλύτερο των 6 μέτρων[1] (αν και κάποιες αναφορές κάνουν λόγο για μήκος μεγαλύτερο των 8 μέτρων[2] και βάρους μεγαλύτερου των 3.324 χιλιόγραμμων) και ζυγίζει συνήθως μέχρι 2.240 κιλά.[3] Είναι το μόνο είδος του γένους του (Carcharodon) που υπάρχει ακόμα.
Λευκός καρχαρίας στη Γουαδελούπη, Μεξικό
Οι λευκοί καρχαρίες ζουν σχεδόν σε όλα τα παράκτια και θαλάσσια ύδατα με θερμοκρασία μεταξύ 12 και 24 ° C, με μεγαλύτερες συγκεντρώσεις στις Ηνωμένες Πολιτείες (στο βορειοανατολικό Ατλαντικό ωκεανό και στη Καλιφόρνια), τη Νότια Αφρική, την Ιαπωνία, την Ωκεανία, τη Χιλή, και τη Μεσόγειο[4].
Στην Ελλάδα, η μεγαλύτερη συγκέντρωση πληθυσμού παρατηρείται στις περιοχές: Κέρκυρα[5], Κόρινθο, Ιόνιο πέλαγος, Αιγαίο πέλαγος (Θερμαϊκός Κόλπος, Θάσος, Καβάλα, Αλεξανδρούπολη), μέχρι τα τουρκικά παράλια στον Βόσπορο. Το είδος εμφανίζεται και στην Κύπρο. Οι μεγάλοι λευκοί καρχαρίες συνήθως εμφανίζονται σε βάθη τουλάχιστον 500 μέτρων.
Από όλα τα είδη καρχαριών, ο μεγάλος λευκός καρχαρίας είναι το είδος που ευθύνεται για τις περισσότερες καταγεγραμμένες επιθέσεις σε ανθρώπους, 272.[6] Περισσότερο από οποιαδήποτε καταγεγραμμένη επίθεση, το μπεστ-σέλλερ του Πίτερ Μπένσλι και η μεταφορά του στον κινηματογράφο το 1975 με την ταινία του Στίβεν Σπίλμπεργκ Τα σαγόνια του καρχαρία δημιούργησαν την εικόνα του μεγάλου λευκού ως ανθρωποφάγου.[7]
Κάποιες φορές, σπανίως όμως, έχουν επιτεθεί σε κανό (5 από τις 108 επιθέσεις στο Ειρηνικό τον 20ο αιώνα[8]) και σκάφη έως και 10 μέτρων και τα έχουν βυθίσει ενώ στην πλειονότητα των περιστατικών έχουν επιτεθεί από την πρύμνη.
Στην Ελλάδα έχουν επίσης καταγραφεί λίγες επιθέσεις, συμπεριλαμβανομένου και του θανάτου ενός 17χρονου που κολύμπουσε σε 100 μέτρα απόσταση από ακτή της Κερατέας Αττικής.[9]
Πέρα από τους ανθρώπους οι οποίοι αιχμαλωτίζουν καρχαρίες, η φάλαινα όρκα αποτελεί το σημαντικότερο εχθρό του μεγάλου λευκού καρχαρία. Επιθέσεις έχουν καταγραφεί, όπου οι όρκες τους σκοτώνουν και τρώνε το συκώτι τους.
↑ Viegas, Jennifer. «Largest Great White Shark Don't Outweigh Whales, but They Hold Their Own». Discovery Channel. Ανακτήθηκε στις 19 Ιανουαρίου 2010.
↑ Taylor, Leighton R. (1993). Sharks of Hawaii: Their Biology and Cultural Significance. Hawaii: University of Hawaii Press. σελίδες p. 65. ISBN 978-0-8248-1562-2.
↑ «Great White Shark». National Geographic. Ανακτήθηκε στις 24 Ιουλίου 2010.
↑ «Areal Distribution of the White Shark». National Capital Freenet. Retrieved 16 October 2010. Αρχειοθετήθηκε από το πρωτότυπο στις 10 Οκτωβρίου 2018. Ανακτήθηκε στις 24 Αυγούστου 2014.
↑ «Θανατηφόρος επίθεση στην Κέρκυρα».
↑ ISAF Statistics on Attacking Species of Shark
↑ Benchley, Peter (April 2000). «Great white sharks». National Geographic: 12. ISSN 00279358. «considering the knowledge accumulated about sharks in the last 25 years, I couldn't possibly write Jaws today ... not in good conscience anyway ... back then, it was OK to demonize an animal.».
↑ «Unprovoked White Shark Attacks on Kayakers». Shark Research Committee. Ανακτήθηκε στις 14 Σεπτεμβρίου 2008.
↑ Μανώλης Μπαρδάνης (2008) Επιθέσεις Καρχαριών - Καταγραφές στην Ελλάδα Αρχειοθετήθηκε 2012-05-22 στο Wayback Machine.
Αυτό το λήμμα που σχετίζεται με τη Ζωολογία χρειάζεται επέκταση. Βοηθήστε τη Βικιπαίδεια επεκτείνοντάς το!.